ที่ 1: สรุปข้อมูลของบริษัทฯ

บริษัท เอเซีย จอยท์ พาโนราม่า จำกัด (มหาชน) เดิมชื่อ บริษัท ซิโน-ไทย รีซอร์เซส
ดีเวลลอปเม้นท์ จำกัด (มหาชน) ได้ก่อตั้งและจดทะเบียนเป็นบริษัทจำกัดเมื่อปี 2521
เพื่อประกอบกิจการเหมืองแร่ในทะเล ซึ่งในปัจจุบันบริษัทฯ ได้หยุดการทำเหมืองแล้ว
เนื่องจากในปัจจุบันรัฐบาลสนับสนุนการท่องเที่ยวเป็นหลัก
ซึ่งสามารถหารายได้เข้าประเทศได้มากกว่าการทำเหมืองแร่ในทะเล
โดยการทำธุรกิจหินอุตสาหกรรมเพื่อการก่อสร้างเป็นอุตสาหกรรมที่มีศักยภาพในการขยายตัว
จึงได้ขออนุมัติจากกรมทรัพยากรธรณีเพื่อเพิ่มชนิดหินอุตสาหกรรมเพื่อการก่อสร้าง
และได้รับอนุมัติในเวลาต่อมา บริษัทฯ
จึงได้ทำสัญญาเช่าช่วงประทานบัตรเหมืองหินต่อจากบริษัทแห่งหนึ่งรวม 2 แปลง เนื้อที่ประมาณ 294
ไร่ บริเวณอำเภอมวกเหล็ก จังหวัดสระบุรี และก่อสร้างโรงโม่หิน
และเริ่มการผลิตในเดือนธันวาคม 2540
และได้ทำการหยุดผลิตเนื่องจากใบอนุญาตเข้าทำประโยชน์ในเขตพื้นที่ป่าสงวนแห่งชาติของบริษัท
สยามหินประดับ จำกัด ที่บริษัทฯ เช่าเพื่อดำเนินการทำเหมืองหินอุตสาหกรรมได้หมดอายุ

ในปี 2547 บริษัทฯ ได้ขยายธุรกิจเพิ่มขึ้น ซึ่งเป็นธุรกิจหลักที่เกี่ยวข้องกับพลังงาน โดยบริษัทฯ
ได้ดำเนินการค้าน้ำมันสำเร็จรูป โดยเป็นผู้ค้าน้ำมัน (Jobbers) ตามมาตรา 10 แห่ง พ.ร.บ.
การค้าน้ำมันเชื้อเพลิง พ.ศ. 2545 ที่จำหน่ายน้ำมันเบนซินออกเทน 91 เบนซินออกเทน 95
และดีเซลหมุนเร็ว โดยขายส่งให้แก่ผู้ค้าน้ำมันอิสระ (Jobbers) ภายในประเทศ
โดยผู้ค้าน้ำมันอิสระจะขายน้ำมันสำเร็จรูปให้กับสถานีบริการน้ำมันอีกทอดหนึ่ง ตามมาตรา 10
บริษัทฯ สามารถค้าน้ำมันได้ไม่เกิน 120 ล้านลิตรต่อปี นอกจากนี้ในช่วงกลางปี 2549 บริษัทฯ
เริ่มค้าน้ำมันไบโอดีเซลซึ่งเป็นผลิตภัณฑ์ที่ได้จากผลผลิตการเกษตร

ธุรกิจน้ำมันเครื่องเป็นธุรกิจต่อเนื่องจากน้ำมันเชื้อเพลิงและลูกค้ารายย่อยเป็นลูกค้ากลุ่มเดียวกัน
ดังนั้น เมื่อทำธุรกิจน้ำมันเชื้อเพลิงแล้วจึงเห็นควรที่จะทำธุรกิจน้ำมันเครื่องในเดือนกรกฎาคม 2548
บริษัทฯ ได้ทำการซื้อทรัพย์สินของ บริษัท เอเพ็กซ์ออยล์ จำกัด
ซึ่งเป็นบริษัทที่ดำเนินธุรกิจในการผลิตและจำหน่ายผลิตภัณฑ์น้ำมันหล่อลื่นที่ใช้ในเครื่องยนต์และเครื่องจักรกลทั้งนี้เพื่อขยายฐาน
และสร้างความแข็งแกร่งในธุรกิจพลังงาน เมื่อวันที่ 1 ธันวาคม 2549 บริษัทฯ
ได้ขายทรัพย์สินทั้งหมดคืนให้แก่บริษัท เอเพ็กซ์ออยล์ จำกัด
เนื่องจากต้นทุนวัตถุดิบที่ใช้ในการผลิตสูงขึ้น และในอนาคตไม่สามารถทำกำไรให้กับบริษัทฯได้
ต่อมาเมื่อวันที่ 21 เมษายน 2554 บริษัทฯ
ได้หยุดประกอบธุรกิจการขายน้ำมันเชื้อเพลิงเนื่องจากมีความผันผวนค่อนข้างสูง
ไม่สามารถทำกำไรได้มาก และการกำหนดราคาเป็นไปตามกลไกของรัฐ

เมื่อ ธันวาคม 2553 บริษัทฯ ได้ลงทุนในธุรกิจโทรทัศน์ผ่านดาวเทียม โดยการได้รับสิทธิ
ในการจัดหา และ/หรือ ผลิตโปรแกรมรายการโทรทัศน์
และ/หรือทำสัญญาร่วมผลิตรายการกับผู้ร่วมผลิตรายการโทรทัศน์ สำหรับช่องสถานีโทรทัศน์ดาวเทียม
จำนวน 8 สถานี เป็นระยะเวลา 10 ปี จาก บริษัท เอ็ม วี เทเลวิชั่น (ไทยแลนด์) จำกัด
ซึ่งมิได้เป็นบุคคลที่เกี่ยวโยงกัน โดยมีค่าตอบแทนในการได้รับสิทธิร่วมผลิตรายการสำหรับระยะเวลา
10 ปี จำนวนเงิน 40,000,000 บาท และค่าเช่ารายเดือน เป็นจำนวนเงิน 600,000
บาทต่อหนึ่งสถานีต่อเดือน ทั้งนี้
การลงทุนในธุรกิจผ่านดาวเทียมถือว่าเป็นการลงทุนในธุรกิจเพื่อแทนธุรกิจเดิมที่ได้หยุดการดำเนินงาน
รวมทั้งมีวัตถุประสงค์เพื่อให้หลักทรัพย์ของบริษัทมีคุณสมบัติเพียงพอที่จะกลับมาซื้อขายในตลาดหลักทรัพย์อีกครั้ง

ส่วนที่ 2: รายงานการแสดงรายการข้อมูลประจำปี (แบบ 56-1)

บริษัท : บริษัท เอเซีย จอยท์ พาโนราม่า จำกัด (มหาชน)

ที่ตั้งสำนักงานใหญ่ : 222/163-166 อาคารบ้านสวนจตุจักร อาคารดี ชั้น 8 ซอยวิภาวดีรังสิต 17

ถนนวิภาวดีรังสิต แขวงจตุจักร เขตจตุจักร กรุงเทพฯ 10900

โทรศัพท์ 0-2936-9803-05 โทรสาร 0-2936-9806

ประเภทกิจการ : สื่อและสิ่งพิมพ์

ปีที่ก่อตั้ง : 29 มิถุนายน 2521

ปีที่เป็นหลักทรัพย์จดทะเบียน : 9 กรกฎาคม 2522

ทุนจดทะเบียน : 200 ล้านบาท

ทุนชำระแล้ว : 200 ล้านบาท

ทะเบียนเลขที่ : บมจ. 457